Diari Oficial de la Generalitat Valenciana


Sumari del DOGV 5763, del 15-05-2008 (2008/6123)

RESOLUCIÓ de 12 de maig de 2008, de la Direcció General de Cohesió Territorial de la Conselleria de Presidència, per la qual es procedix a la modificació de la publicació de les convocatòries del concurs ordinari de l'any 2008 per a la provisió de llocs de treball reservats a funcionaris d'administració local amb habilitació de caràcter estatal.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5763

Data del DOGV
:   15-05-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/6123


Data del document
:   12-05-2008

Organisme emissor
:   Conselleria de Presidència

Tipus de document
:   Resolució

Anàlisi jurídica

 Descriptors 

:   * concurs administratiu
    * qualificació del personal
    * administració local
    * funcionari

RESOLUCIÓ de 12 de maig de 2008, de la Direcció General de Cohesió Territorial de la Conselleria de Presidència, per la qual es procedix a la modificació de la publicació de les convocatòries del concurs ordinari de l'any 2008 per a la provisió de llocs de treball reservats a funcionaris d'administració local amb habilitació de caràcter estatal. [2008/6123]  
Convocats per les respectives corporacions locals els concursos ordinaris per a la provisió de llocs reservats a funcionaris d'administració local amb habilitació de caràcter estatal, i aprovades per les respectives corporacions les bases especifiques per a cada lloc de treball, per la Resolució de 15 d'abril de 2008 de la Direcció General de Cohesió Territorial de la conselleria de Presidència (DOCV núm. 5750 de data 25 d'abril de 2008) es va resoldre donar publicitat a les convocatòries de concurs ordinari per a la provisió de llocs de treball reservats a funcionaris d'administració local amb habilitació de caràcter estatal, vacants en les corporacions locals de la Comunitat Valenciana, i de les bases específiques aprovades per les respectives corporacions per a cada lloc.  
No obstant això, amb data 7 de maig de 2008, mitjançant el Decret número 516/2008 l'Ajuntament de Moncofa ha resolt procedir a la renúncia a la convocatòria i bases publicades en el Diari Oficial de la Comunitat Valenciana número 5750, de data 25 d'abril de 2008, de concurs ordinari per a la provisió del lloc de treball reservat a funcionaris amb habilitació de caràcter estatal, de la plaça pertanyent a la subescala de secretaria-intervenció, denominada vicesecretaria-intervenció, per motius organitzatius relacionats amb l'amortització de la mencionada plaça.  
Tenint en consideració que d'acord amb l'article 90 de la Llei 30/1992, de 26 de novembre, de Règim Jurídic i del Procediment Administratiu Comú, «tot interessat podrà desistir de la seua sol·licitud o, quan això no estiga prohibit per l'ordenament jurídic, renunciar als seus drets», resolc:  
Únic  
Donar publicitat a la renúncia a la convocatòria i bases de concurs ordinari per a la provisió de llocs de treball reservats a funcionaris d'administració local amb habilitació de caràcter estatal, d'acord amb el Decret número 516, de data 7 de maig de 2008, de l'Ajuntament de Moncofa, en relació amb el lloc pertanyent a la subescala de secretaria-intervenció, denominat de vicesecretaria-intervenció, per motius organitzatius relacionats amb l'amortització de la mencionada plaça.  
València, 12 de maig de 2008.- El director general de Cohesió Territorial: Vicente Saurí Martí.